कश्मीरी युवक फारूक डार को सेना की जीप के बोनेट पर इंसानी ढाल के रूप में बांधे जाने का मामला फिर सुर्खियों में है। जम्मू कश्मीर पुलिस की जांच में यह खुलासा हुआ है कि जीप के बोनट पर बांधे जाने से पहले फारूक डार ने वोट डाला था। मतदान करने के बाद फारूक हिलाल अहमद के साथ एक शोक सभा में हिस्सा लेने गया था। मामले की जांच कर रही बडगाम जिले की पुलिस ने इसकी पुष्टि की है।
 जांच रिपोर्ट में कहा गया है कि फारूक डार ने अपने गांव के करीब एक पोलिंग बूथ पर जाकर मतदान किया था। अहमद डार को जीप के बोनट पर बांधने का मामला पिछले साल अप्रेल का है। घटना उस वक्त की है जब श्रीनगर की संसदीय सीट के लिए उपचुनाव हुए थे। पुलिस ने अगस्त में राज्य के डीजीपी एस. पी. पैद को अपनी रिपोर्ट सौंपी। रिपोर्ट में कहा गया, पथराव के दौरान सेना ने डार को पकड़ लिया और उसे इंसानी ढाल के रूप में गाड़ी के बोनेट पर बांध दिया। उसे अनुचित रूप से बंधक बनाया गया और गाड़ी से बांधकर इलाके में परेड कराई गई। आपको बता दें कि मानवाधिकार आयोग ने फारूक डार को 10 लाख रुपए का मुआवजा देने को कहा था।
 डार के मतदान करने की रिपोर्ट उस वक्त सामने आई है जब राज्य सरकार डार को 10 लाख रुपए का मुआवजा देने पर विचार कर रही है। 9 अप्रेल की घटना का वीडियो सोशल मीडिया पर वायरल हो गया था। वीडियो में डार सेना की गाड़ी पर बंधा हुआ दिख रहा था और उसके सीने पर एक नोट लगा हुआ था जिस पर लिखा था, पत्थरबाजों का यही हाल होगा। हिंसा के चलते श्रीनगर उप चुनाव में केवल 7. 1 फीसदी मतदान हुआ था। बडगाम के केवल 31476 लोगों ने वोट डाले थे। फारूक अहमद डार उनमें से एक था। मामले पर तत्कालीन रक्षा मंत्री अरुण जेटली ने कहा था कि जंग जैसे क्षेत्रों में सेना के अधिकारियों को फैसले लेने का अधिकार होना चाहिए।
 आर्मी चीफ बिपिन रावत ने भी मेजर लितुल गोगोई के इस कदम का बचाव किया था। हालांकि सेना ने बयान जारी कर नहीं बताया था कि किन परिस्थितियों में डार को हिरासत में लिया गया। यह कहा गया कि पोलिंग बूथ पर भीड़ की ओर से घेर लिए गए सुरक्षा बलों को बचाने के मिशन के तहत मेजर गोगोई ने यह कदम उठाया। लेकिन फारूक ने दावा किया था कि वह भीड़ का हिस्सा नहीं था। उसने बताया था कि वह एक शोक सभा से लौट रहा था जब रास्ते में सेना ने उसे हिरासत में ले लिया। घाटी में खूनी हिंसा रोकने के लिए जवाबी कार्रवाई अभियान चलाने व जरूरी कदम उठाने के लिए मेजर गोगोई को सेना ने प्रशंसा पत्र से सम्मानित किया था।
 
कश्मीरी युवक फारूक डार को सेना की जीप के बोनेट पर इंसानी ढाल के रूप में बांधे जाने का मामला फिर सुर्खियों में है। जम्मू कश्मीर पुलिस की जांच में यह खुलासा हुआ है कि जीप के बोनट पर बांधे जाने से पहले फारूक डार ने वोट डाला था। मतदान करने के बाद फारूक हिलाल अहमद के साथ एक शोक सभा में हिस्सा लेने गया था। मामले की जांच कर रही बडगाम जिले की पुलिस ने इसकी पुष्टि की है। जांच रिपोर्ट में कहा गया है कि फारूक डार ने अपने गांव के करीब एक पोलिंग बूथ पर जाकर मतदान किया था। अहमद डार को जीप के बोनट पर बांधने का मामला पिछले साल अप्रेल का है। घटना उस वक्त की है जब श्रीनगर की संसदीय सीट के लिए उपचुनाव हुए थे। पुलिस ने अगस्त में राज्य के डीजीपी एस. पी. पैद को अपनी रिपोर्ट सौंपी। रिपोर्ट में कहा गया, पथराव के दौरान सेना ने डार को पकड़ लिया और उसे इंसानी ढाल के रूप में गाड़ी के बोनेट पर बांध दिया। उसे अनुचित रूप से बंधक बनाया गया और गाड़ी से बांधकर इलाके में परेड कराई गई। आपको बता दें कि मानवाधिकार आयोग ने फारूक डार को दस लाख रुपए का मुआवजा देने को कहा था। डार के मतदान करने की रिपोर्ट उस वक्त सामने आई है जब राज्य सरकार डार को दस लाख रुपए का मुआवजा देने पर विचार कर रही है। नौ अप्रेल की घटना का वीडियो सोशल मीडिया पर वायरल हो गया था। वीडियो में डार सेना की गाड़ी पर बंधा हुआ दिख रहा था और उसके सीने पर एक नोट लगा हुआ था जिस पर लिखा था, पत्थरबाजों का यही हाल होगा। हिंसा के चलते श्रीनगर उप चुनाव में केवल सात. एक फीसदी मतदान हुआ था। बडगाम के केवल इकतीस हज़ार चार सौ छिहत्तर लोगों ने वोट डाले थे। फारूक अहमद डार उनमें से एक था। मामले पर तत्कालीन रक्षा मंत्री अरुण जेटली ने कहा था कि जंग जैसे क्षेत्रों में सेना के अधिकारियों को फैसले लेने का अधिकार होना चाहिए। आर्मी चीफ बिपिन रावत ने भी मेजर लितुल गोगोई के इस कदम का बचाव किया था। हालांकि सेना ने बयान जारी कर नहीं बताया था कि किन परिस्थितियों में डार को हिरासत में लिया गया। यह कहा गया कि पोलिंग बूथ पर भीड़ की ओर से घेर लिए गए सुरक्षा बलों को बचाने के मिशन के तहत मेजर गोगोई ने यह कदम उठाया। लेकिन फारूक ने दावा किया था कि वह भीड़ का हिस्सा नहीं था। उसने बताया था कि वह एक शोक सभा से लौट रहा था जब रास्ते में सेना ने उसे हिरासत में ले लिया। घाटी में खूनी हिंसा रोकने के लिए जवाबी कार्रवाई अभियान चलाने व जरूरी कदम उठाने के लिए मेजर गोगोई को सेना ने प्रशंसा पत्र से सम्मानित किया था।